साहित्य इच अपने बेल्ले दियें समाजी सचाइयें दा लेखा-जोखा चित्रेआ गेदा हुन्दा ऐ ते लोक-साहित्य दे मुक्ख अंग लोकगीतें च एह् लेखा-जोखा मता सच्चा ते जानदार हुन्दा ऐ। जेह्‌ड़ी चीज जनेईं हुन्दी ऐ ओह्‌दा उस्सै रूपै च बर्णन कीता जन्दा ऐ। पर तुसेंगी पता गै ऐ जे कोई बी चीज सोलां कलां सम्पूर्ण नईं हुन्दी, जित्थें मतियां गल्लां खरियां होन उत्थें कोई न कोई माड़ी बी रेई जन्दी ऐ। भारती समाज ते खास करियै मुशकलें पजोने आले प्हाड़ी लाके दा समाज नमियें धारणायें दे बावजूद बी किस पिछड़े दा गै ऐ। पुराने रीति-रवाजें, संस्कारें ते अन्द-विशवासें आसै एल्ले तक्कर बी ओह्‌दी थोड़ी-मती लगन जरूरी ऐ, अन्ध विश्वासें आसै एल्ले तक्कर बी ओह्दी थोड़ी-मती लगन जरूरी ऐ, जेहड़ी असेंगी आसै एल्ले तक्कर बी ओह्‌दी थोड़ी-मती लगन जरूरी ऐ, जेह्‌ड़ी असेंगी कुरीतें दे रूपा च मसूस होआ करदी ऐ। इत्थें कुरीतें दा मतलब छड़े बुरे रीतां-रवाज गै नईं, सगुआं ओह् सब्बै चन्दरियां गल्लां बी शामल न जेह्‌ड़ियां समाजी अनुशासन, मर्यादा ते वातावरण दे खलाफ बझोन्दियां न।